এপিক পুহ

এপিক পুহ হলো ১৯৭৮ সালের একটি প্রবন্ধ ব্রিটিশ বিজ্ঞান কল্পকাহিনী লেখক মাইকেল মুরকক রচিত । এতে তিনি এপিক ফ্যান্টাসি (মহাকাব্যিক কল্পনাশ্রয়ী সাহিত্য) অর্থাৎ বিশেষ করে শিশুদের জন্য রচিত এপিক ফ্যান্টাসি নিয়ে আলোচনা করেছেন। এই প্রবন্ধে মুরকক জে. আর. আর. টলকিন-এর বিখ্যাত গ্রন্থ দ্য লর্ড অফ দ্য রিংস-এর কড়া সমালোচনা করেছেন। বিশেষ করে এর রাজনৈতিক রক্ষণশীল দৃষ্টিভঙ্গি এবং পলায়নবাদী মানসিকতার জন্য। প্রবন্ধটি মূলত 'ব্রিটিশ সায়েন্স ফিকশন অ্যাসোসিয়েশন'-এর জন্য লেখা হলেও ১৯৮৯ সালে মুরককের বই উইজার্ড্রি অ্যান্ড ওয়াইল্ড রোমান্স-এ অন্তর্ভুক্ত করার জন্য এটি সংশোধন করা হয় এবং ২০০৮ সালে পুনরায় হালনাগাদ করা হয়। তবে অনেক সমালোচক এবং পণ্ডিত মুরককের এই প্রবন্ধের বিভিন্ন দিক নিয়ে আপত্তি জানিয়েছেন।

প্রবন্ধ


১৯৭৮ সালের এপিক পুহ প্রবন্ধে বিজ্ঞান কল্পকাহিনী লেখক মাইকেল মুরকক শিশুদের জন্য রচিত এপিক ফ্যান্টাসির একদল প্রখ্যাত লেখকের সমালোচনা করেছেন যাদের মধ্যে রয়েছেন জে. আর. আর. টলকিন, সি. এস. লুইস এবং রিচার্ড অ্যাডামস। তাঁর এই সমালোচনা মূলত দুটি প্রধান ভিত্তির ওপর দাঁড়িয়ে: প্রথমত, তাঁদের লিখনশৈলীর দীনতা এবং দ্বিতীয়ত, তাঁদের রাজনৈতিক দৃষ্টিভঙ্গি।

মুরকক এই লেখকদের বিরুদ্ধে বিকৃত রোমান্টিকতা প্রচারের অভিযোগ এনেছেন, যেটিকে তিনি অ্যাংলিকান টোরিবাদ হিসেবে চিহ্নিত করেছেন। তাঁর মতে, এই দৃষ্টিভঙ্গির প্রধান বৈশিষ্ট্যগুলো হলো প্রযুক্তি-বিদ্বেষ এবং নগর-বিদ্বেষী অবস্থান। মুরকক এই মনোভাবকে শেষ পর্যন্ত মানববিদ্বেষী  হিসেবে চিহ্নিত করেছেন, যা একটি বিলীয়মান বা হারিয়ে যাওয়া গ্রামীণ প্রশান্তিময় জীবনকে মহিমান্বিত করে। তাঁর মতে, এই আদর্শ মূলত প্রগতি এবং রাজনৈতিক পরিবর্তনের প্রতি মধ্যবিত্ত বা বুর্জোয়া মনোভাবের গভীরে প্রোথিত আছে।>. বাস্তবেই প্রকাশিত হয়েছে 

এই প্রবন্ধটির শিরোনামের উৎস ছিল মুরককের একটি যুক্তি, তাঁর মতে, টলকিন, লুইস, অ্যাডামস এবং অন্যান্যদের লেখার উদ্দেশ্য এ. এ. মাইন-এর উইনি-দ্য-পুহ কাহিনীর মতোই—যে লেখককেও তিনি অপছন্দ করেন। মুরককের মতে, এসব ফিকশন বা কথাসাহিত্যের লক্ষ্য পাঠককে কোনো চ্যালেঞ্জের মুখে না ফেলে স্বস্তি দেওয়া। এর বিপরীতে, এই প্রবন্ধে মুরকক টেরি প্র্যাচেট, আরসুলা কে. লে গুইন এবং অ্যালন গার্নারের  মতো ফ্যান্টাসি লেখকদের প্রশংসা করেছেন। এপিক পুহ মুরককের ১৯৮৯ সালের বই উইজার্ড্রি অ্যান্ড ওয়াইল্ড রোমান্স-তে অন্তর্ভুক্ত করা হয়েছিল। 

সংশোধিত
২০০৮ সালে এই প্রবন্ধের সংশোধিত সংস্করণে লেখক জে. কে. রাউলিং-এর নাম যুক্ত করা হয় এবং যাদের নাম সময়ের সাথে কম পরিচিত হয়ে পড়েছিল, তাঁদের বাদ দেওয়া হয়। লেখকের একটি নোটে মুরকক ফিলিপ পুলম্যান-এর হিজ ডার্ক মেটেরিয়ালস সিরিজটিকেও প্রশংসার যোগ্য হিসেবে উল্লেখ করেছেন। এই সংশোধনের একটি উদাহরণ হিসেবে, মূল সংস্করণ থেকে:

এবং সংশোধিত সংস্করণ থেকে:

বিশ্লেষণ
বিভিন্ন প্রেক্ষাপটের একাধিক লেখক এই প্রবন্ধটির সমালোচনা করেছেন। মুরককের "এপিক পু" এবং এডমন্ড উইলসনের প্রবন্ধ উ. দোজ অফুল অর্কস-কে টলকিনের ওপর করা "কুখ্যাত নেতিবাচক সমালোচনা" হিসেবে অভিহিত করা হয়েছে। ইশাই লান্দা "এপিক পু"-কে টলকিনের তথাকথিত "'আত্মতুষ্ট পলায়নবাদ'"-এর একটি "আদর্শিক সমালোচনা" হিসেবে অভিহিত করেছেন। তাঁর মতে, মুরকক টলকিনকে মূলত "সামাজিক উত্তজনাগুলোকে প্রশমিত করে রাখার একজন রক্ষণশীল ধারক" হিসেবে দেখেন।

রিচার্ড ফরেস্ট উল্লেখ করেন যে মুরকক টলকিনের নৈতিক ও নান্দনিক দৃষ্টিভঙ্গি সম্পর্কে তার “বিখ্যাতভাবে নেতিবাচক মতামত” প্রকাশ করেছেন। থমাস ইনগ্রাম বলেন যে এপিক পুহ বহু ক্ষেত্রে টলকিনের প্রতি অন্যায় আচরণ করেছে, তবে টলকিনের জাতি-সংক্রান্ত ধারণা সত্যিই ছিল “ক্ষতিকর”। টলকিন-বিশেষজ্ঞ ডেভিড ব্র্যাটম্যান লেখেন যে “কেউ ভাবতেই পারে মুরকক আসলে কোন বইটি পড়েছিলেন, কারণ সেটি নিশ্চিতভাবেই দ্য লর্ড অব দ্য রিংস নয়।" তিনি ইঙ্গিত দেন যে মুরকক কখনোই বইটি পড়েননি, কারণ মুরকক যে অংশগুলো উদ্ধৃত করেছেন সেগুলো “সম্পূর্ণভাবে প্রসঙ্গচ্যুত”।

টলকিন সোসাইটি-এর সাময়িকী ম্যালর্ন-এ মাডক উইলিয়ামস মন্তব্য করেন যে মুরকক আসলে কী নিয়ে কথা বলছেন তা না জেনেই টলকিনকে কেবল বিদ্রূপ করেছেন এবং প্রবন্ধটিকে তিনি বর্ণনা করেন “একটি উপরিতল রচনা; সাহিত্য সম্পর্কে মোটামুটি গড়পড়তা জ্ঞানসম্পন্ন এক হালকা ওজনের চিন্তকের অসংলগ্ন বকবকানি” হিসেবে।" উইলিয়ামস উল্লেখ করেন যে মুরকক কল্পকাহিনিকে লোককথা, উপকথা বা পুরাণ থেকে আলাদা করে দেখাতে চান, কিন্তু তার মন্তব্য হলো এই চারটিই পরস্পরের সঙ্গে গভীরভাবে আন্তঃসম্পর্কিত। উইলিয়ামস আরও বলেন যে দ্য লর্ড অব দ্য রিংস-এ বহু ধরনের প্রভাব একসঙ্গে কাজ করেছে—ওয়েলশ ভাষা থেকে শুরু করে প্রথম বিশ্বযুদ্ধ পর্যন্ত—ফলে এটিকে নির্দিষ্ট কোনো শ্রেণিতে ফেলার চেষ্টা সহজেই ব্যর্থ হতে পারে। মুরককের এই ধারণা যে রূপকথা গুরুতর কিছু বলে না এবং মৃত্যুকে উপেক্ষা করে, সেটি একেবারেই ভুল বলে উইলিয়ামস লেখেন। দ্য লর্ড অব দ্য রিংস প্রসঙ্গে তিনি বলেন, সৌরনের পতনের মাধ্যমে সুখকর সমাপ্তির কারণে এটি রূপকথার মতো মনে হতে পারে, কিন্তু এলফদের বিদায়ের কারণে এর শেষটা আসলে বিষণ্ন।

নায়ক ফ্রোডো আরোগ্যহীন, বীর এরাগর্ন তার রাজ্য অর্জন করে এবং এলফ-নারী আরওয়েনকে বিয়ে করে, কিন্তু সেই কাহিনিটিও মৃত্যু এবং করুণ বিচ্ছেদে শেষ হয় বলে তিনি মন্তব্য করেন।. সংক্ষেপে, উইলিয়ামস লিখেছেন, টলকিনের লেখা বাস্তব পৃথিবী এবং যুদ্ধের ব্যক্তিগত অভিজ্ঞতা থেকে অনুপ্রাণিত, এবং এর পরিধি ও প্রভাব মুরককের নিজের লেখার চেয়ে অনেক বেশি বিস্তৃত।

 উত্তরাধিকার 
সাহিত্য-গবেষক এরিক স্যান্ডবার্গের মতে, মিয়েভিল মুরককের টলকিনের রক্ষণশীল রাজনীতি-বিষয়ক “সমালোচনা” গ্রহণ করেছেন। স্যান্ডবার্গ উল্লেখ করেন যে মুরকক দ্য লর্ড অব দ্য রিংস-কে আখ্যা দিয়েছিলেন “একটি অবক্ষয়মান জাতির মূল্যবোধের ক্ষতিকর অনুমোদন, যেখানে নৈতিকভাবে দেউলিয়া এক শ্রেণির কাপুরুষোচিত আত্মরক্ষাই মূলত সেই সমস্যাগুলোর জন্য দায়ী, যেগুলোর জবাব ইংল্যান্ড পরে থ্যাচারবাদ-এর নির্মম যুক্তি দিয়ে দিয়েছিল।” অন্যদিকে মিয়েভিল টলকিনের “ক্রমবিন্যস্ত স্থিতাবস্থার প্রতি সংকীর্ণ ও প্রতিক্রিয়াশীল ভালোবাসা” এবং “পরম নৈতিকতায় বিশ্বাস, যা নৈতিক ও রাজনৈতিক জটিলতাকে ঝাপসা করে দেয়”—এই বিষয়গুলোর কথাও উল্লেখ করেন। 

বহিঃসংযোগ
এপিক পুহ, সংশোধিত সংস্করণ. মাইকেল মুরকক, (ব্রিটিশ ফ্যান্টাসি সোসাইটি, ১৯৭৮)

তথ্যসূত্র